இரை உண்டு துயில், சென்றார், 'வாங்கிடின், இறப்பம்' என்பார், பிரை உண்ட பாலின் உள்ளம் பிறிதுற, பிறர் முன் சொல்லா உரையுண்ட நல்லோர் என்ன, உயிர்த்து உயிர்த்து, உழைப்பதானார்.	168 தேரிடைச் செல்லார், மானப் புரவியில் செல்லார், செங் கண் காரிடைச் செல்லார், காலின் கால் எனச் செல்லார், காவல் ஊரிடைச் செல்லார், நாணால் உயிரின்மேல் உடைய அன்பால் போரிடைச் செல்லார், நின்று நடுங்கினர், புறத்தும் போகார்.	169 இந்திரசித்தின் கவசத்தை இலக்குவன் பிளத்தல்